יהודה קופרמן

הרב ד"ר יהודה קופרמן (כ"ח באייר תרפ"ט, 7 ביוני 1929 - כ"ג בטבת ה'תשע"ו, 4 בינואר 2016) היה מחנך ישראלי ופרשן מקרא, מייסדה ומנהלה של המכללה לבנות בירושלים. הרב קופרמן נולד בשנת תרפ"ט (1929) בדבלין שבאירלנד. למד משפטים וביקורת המקרא באוניברסיטה, ובמקביל למד בישיבת גייטסהד. בתחילת שנות ה-50 עלה לישראל, ולמד בישיבת חברון. נשא את ציפורה, בתו של הרב שרגא פייבל פינקוס משיקגו (בנו של הרב אברהם צבי פינחס). אחרי נישואיהם הם התגוררו מספר שנים בשיקגו, ולאחריהן חזרו ארצה והרב קופרמן שימש כמורה ומנהל לימודי התיכון בישיבה התיכונית "מרום ציון". בתקופה זו החל לעסוק בהוראת המקרא, ופרסם חוברות ל"לימוד סוגיות מן התורה על פי המקורות", בהתאם לתוכנית הלימודים לבחינות הבגרות. ב-1964, הקים את המכללה לבנות בירושלים מתוך שאיפה לשלב בין מחקר והכשרת מורות ברמה אקדמית נאותה לבין הכרה בסמכות הדת. במכללה היה מן הראשונים שדגלו בלימוד תורה לנשים באופן מעמיק, כחלק מתפיסתו את הלימודים הנדרשים להכשרות מורות דתיות. עם זאת, התנגד לפמיניזם הדתי, ובשל כך נמנע מלהורות במכללה גמרא והתמקד בלימוד תנ"ך בעיון. בני הזוג, הרב ואשתו, הרבנית ציפורה קופרמן (נפטרה בכ"ט בתמוז תשע"ג), היו דמויות תורניות וחינוכיות מרכזיות במכללה במשך כארבעה עשורים, והיה להם חלק רב בעיצוב דמותן של בוגרות המכללה. על פועלו זכה בתואר יקיר ירושלים לשנת תשס"ז. הרב קופרמן נפטר בכ"ג טבת תשע"ו, בצוואתו ביקש לחרות על מצבתו את הפסוק "ואת יהודה שלח לפניו להורות" בנמקו, שזו הסיבה, להבנתו, שהקדוש ברוך הוא זיכהו, ילד קטן ויתום, להנצל מאימי המלחמה ולכונן את חייו בארץ, כדי שיוכל "להורות". בניו הם הרב אברהם קופרמן חתנו של הרב יצחק זילבר ר"מ בישיבת מיר בירושלים, הרב חיים זלמן קופרמן ר"מ בישיבת נחלת הלויים בחיפה, הרב מרדכי קופרמן ראש צוות מנהלי ורכז לימודי היהדות במכללת בית וגן, והרב הלל קופרמן מנהל הגמ"ח המרכזי של ישיבת מיר בירושלים. בתו של הרב קופרמן, פרופ' דבורה רוזנווסר, מנהלת כיום את המכללה בירושלים, ובתו שפרה גולדשטיין מרצה במכללה. אחיינו הוא הרב אברהם נחשון, רב הקהילה הדתית-לאומית בעיר אלעד. הרב קופרמן דגל בלימוד על פי העיקרון: "אין מקרא יוצא מידי פשוטו". הוא מתבסס על דברי הרמב"ן ש"חז"ל לא אמרו שאין במקרא אלא פשוטו" (ומקור דבריו בגמרא מסכת שבת סג ע"א). בשיטתו הוא משלב מחקר אקדמי עם פרשנותם של חז"ל ו"אמונה בתורה משמים". במידה רבה, המשיך הרב קופרמן את הגישה התורנית - שמרנית השואפת להראות את איחוד המקרא עם התורה שבעל פה. במאמריו הרבה הרב קופרמן להתבסס על דברי הפרשנים הראשונים והאחרונים. בשנת תשמ"ה זכה בפרס הרב קוק לספרות תורנית, על ההדרת הספר "משך חכמה" עם הערותיו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לפשוטו של מקרא (2 כרכים) הוצאת מכללה ירושלים. מבוא ללימוד תורה הוצאת מכללה ירושלים. קדושת פשוטו של מקרא הוצאת מוסד הרב קוק. בא לכלל כעס בא לכלל טעות הוצאת מכללה ירושלים. נתעלמה ממנו הלכה הוצאת מכללה ירושלים. סוגיות בפרשת שופטים הוצאת מכללה ירושלים. תורת המשך חכמה ירושלים תשע"ח. תורת המידות מתוך המשך חכמה ירושלים תשס"ח. פרקי מבוא לפירוש הכתב והקבלה על התורה הוצאת השכל ליד מכללה ירשלים תשס"ו. עיונים בפרשנות המקרא הצואת מכללה ירושלים תשנ"ז. נבואה לדורות הוצאת השכל ליד מכללה ירושלים תשמ"ה. לימוד סוגיות בתורה בעל פי המקורות שמונה עשר חוברים על כל מיני סוגיות בתורה הוצאת קריה נאמנה ירושלים תשכ"ב. ההדיר ופירש ספרים שונים: פרוש ספורנו על התורה. יצא במהדורה חדשה ומהודרת, שנת תשע"ז (שני כרכים). מאמר כונות התורה לרבינו עובדיה ספורנו זצ"ל, ירושלים תשנ"ד. משך חכמה של רבי מאיר שמחה הכהן מדווינסק. פרוש "העמק דבר" על התורה של הנצי"ב בשיתוף עם בנו הרב מרדכי קופרמן. מדיה וקבצים בנושא יהודה קופרמן בוויקישיתוף מאמרים ושיעורים של הרב קופרמן על התורה באתר בני ציון - בונים קומה בתנ"ך ישראל כהן, ‏מייסד 'המכללה': הרב יהודה קופרמן ז"ל, באתר כיכר השבת, 4 בינואר 2016 שלמה פיוטרקובסקי, הרב יהודה קופרמן הלך לעולמו, באתר ערוץ 7, 4 בינואר 2016 שעורים מוקלטים של הרב קופרמן סביב פרשיות השבוע באתר המכללה(הקישור אינו פעיל). מספריו פשוטו של מקרא - חלק א, ירושלים, תשס"ח, באתר היברובוקס פשוטו של מקרא - חלק ב, ירושלים, תשס"ח, באתר היברובוקס מבוא ללימוד תורה, ירושלים, תשס"ו, באתר היברובוקס סוגיות בפרשת שופטים, ירושלים, תשס"ח, באתר היברובוקס נתעלמה ממנו הלכה, ירושלים, תשס"ח, באתר היברובוקס בא לכלל כעס בא לכלל טעות, ירושלים, תשס"ח, באתר היברובוקס תורת המידות מתוך המשך החכמה, ירושלים, תשס"ח, באתר היברובוקס יהודה קופרמן באתר אוצר החכמה (למנויים בלבד) יהודה קופרמן (1929-2016), דף שער בספרייה הלאומית כל הכתבות - הרב יהודה קופרמן, באתר ערוץ 7 חגית רוזנבאום, "מורן ורבן", ריאיון עם הרב יהודה קופרמן, בשבע, מוסף אתנחתא 635, כ"א באדר תשע"ה. (להורדה) מגמה ריאלית בישיבת "מרום ציון", מעריב, 18 ביוני 1961. יהודה קופרמן, לימוד סוגיות מן התורה עפ"י המקורות: חוברת א' – פרשת עדים זוממים, ירושלים תשכ"ב, באתר אוצר החכמה. יקירי ירושלים לשנת תשס"ז - 2007 באתר עיריית ירושלים. ראו דבריו ב"תעודת הזהות" של המכללה (נמצא גם באתר המכללה).